
Hof-Bogtrykkeri.Det er meget ualmindeligt, i Nutiden at træffe paa
Bymennesker, som ikke, i det mindste i deres Skoletid, have lært at
tegne. Idet Tegning saaledes er optaget i Skolen som Undervisningsfag,
er det vel, fordi man har ment, at dette Fag kan virke med til at naa
Formaalet: Elevens Udvikling og Bibringelsen af almindelig Dannelse.
Men alligevel tor jeg dog nok sige, at hos de allerfleste har dette Fag
havt en ganske forsvindende Indflydelse. De have vist ofte taget
Tegnetimen som en Slags Hviletime, i hvilken man ikke behøvede at
anstrænge sig, at tænke: man øvede jo kun en Slags Fingerfærdighed.

Overalt hører man om Bevægelsen i Tiden, om de store Fremskridt, der
gjøres, og om den Fart, hvormed det gaar; det suser os om Ørene — og
der hændes ogsaa meget mærkeligt. Man har i lange Tider tegnet uden at
bruge Kræfter dertil, men nu kan man ogsaa male. Det er især Damer, som
hengive gig til denne uskyldige Gjerning, og af de mange spadserende
Malerkasser kan man slutte, at der er mange, som male. De fleste af dem
sige, at det ikkeer for at ave Kunst, at de male, det er kun for deres
Fornøielse, og til den Slags Malen behøves der jo ganske vist ingen
Kræfter; Formaalet er jo kun at frembringe, hvad man kalder et Billede,
og saa driver man jo ikke, man gjør maaske endogsaa Nytte med denne
uskyldige Tidsfordriv, da jo Farvehandlere, Lærredfabrikanter,
Penselmagere, Snedkere og mange andre have Beskjæftigelse derved, og
disse Malende bruge meget Materiale. Men der er dog noget betænkeligt
ved Sagen. Denne Misbrug af Farver, denne Leflen med Kunst er usund.
Den er en Følge af Mangel paa Udvikling, af Overfladiskhed og af ingen
eller grumme liden Ærbødighed for Kunsten, for Livet og Naturen. Har
man skaffet sig en Malerkasse, et Staffeli og et Lærred, tror man at
have de vigtigste Betingelser for at frembringe et Maleri; men Følgen
er, at man, i Stedet for at blive udviklet, indvikles i falske og
usunde Forestillinger, saa at man aldrig kommer til Klarhed over, at
man driver en ørkesløs, unyttig og farlig Leg. Det, som burde være et
Middel og en Hjælp til Udvikling, bliver en Hemsko.

Heldigvis er der en Del, som tager Sagen alvorligt, og man kan tage det
alvorligt, uden at have det Formaal at blive Kunstner. Jeg er
overbevist om, at der er givet de fleste Mennesker, mere eller mindre,
Skjønhedssands og dermed ogsaa Trang til at give den Udtryk — det kan
vise sig paa mange Maader: ved Hygge i Hjemmene, ved
HaandværkerensFormning af sit Arbeide o. s. v. — og jeg tror ogsaa, at
der bos et stort Antal Kvinder findes Kunstnerevner, skjøndt jeg
rigtignok tvivler om, at der er mange, som have de Egenskaber, som ere
nødvendige, for at der kan udvikles en Kunstner. Men naar det hele
alligevel bliver til Pjank, og naar vi se saa megen Smagløshed omkring
o s, da er det fordi Skjønhedssandsen mangler Udvikling. Der er ingen
Tvivl om, at Tegneøvelser er det bedste Middel til at udvikle denne
Sands; men det kommer an paa, hvorledes de drives, og, som det vel er
Hovedsagen ved al Undervisning, at faa Personligheden udviklet, at faa
lokket det Menneskelige frem, saa det kan vokse — thi hvad hjælper det
et Menneske, at det proppes med Viden og Færdigheder., naar det ikke
optages og tilegnes, saa det bliver ét med Mennesket — saaledes er det
ogsaa Hovedsagen ved Tegneundervisningen, at den drives for
Udviklingens og ikke for Færdighedens Skyld.

Hvorledes skal da Tegneundervisningen bedst drives for at bringe det
mest frugtbringende Udbytte for Udviklingen? Jeg skal forsøge paa i det
mindste en Antydning af Besvarelsen af dette Spørgsmaal.

Det er jo i Skolen, at Undervisningen i dette Fag maa begynde, og det
er fremfor alt nødvendigt, at den der drives saa levende og alvorlig,
at Elevens Interesse vækkes, saa at det bliver til Gavn og Glæde for
ham, og saaledes, at han, om han senere er saa heldig at kunne
fortsætte, da kan bygge paa, hvadhan lærte i Skolen. Men før jeg gaar
over til at tale om den Maade, hvorpaa Undervisningen bedst maa drives
der, maa jeg først gjore nogle almindelige Bemærkninger.

For det første gives der jo mange Arter af Tegning, som jeg her slet
ikke taler om. Der er mange Gjerninger i Livet, hvor Tegning er
nødvendig: den saakaldte Fagtegning, teknisk Tegning, Kundskabstegning;
men denne Slags Tegning har kun forsvindende Indflydelse paa
Personlighedens Udvikling. Den drives methodisk, der coustrueres,
fremstilles i Planer og Opstalter, og. den kan være
forstandsudviklende, men næsten aldrig er Fremstillingen saaledes, som
Virkeligheden viser sig. Ingenieuren kan gjøre udmærkede Projecter og
fremstille disse i udmærket redegjørende og ved udmærket smukt udførte
saakaldte. Tegninger, uden egentlig at kunne tegne. Der er dem, som
kjende Perspektivens Love tilbunds uden at kunne tegne. Der er dem, som
i deres «Tegninger» vise, at de kjende Anatomi, Benbygning, Musklernes
.Hensigt, deres Leie, deres Udseende i Hvile og i Virksomhed, og som
dog tegne dem som «Agurker». Det er jo ikke Kundskaben, der udvikler
Evnen til at gjengive tegnende; det er Giet, der maa øves og udvikles,
og Haanden, der maa lære at være Giets Tjener.

Dernæst, naar det er Tegneundervisningens Maal baade at faa Giet
opdraget saaledes, at det ser det sete uhildet, sandt og skjønt,
saaledes som det virke-ligt viser sig, og at faa Haanden øvet, saa den
faar Magt til at fremstille, hvad Oiet ser, da vil den faa med mange
Hindringer at gjøre, baade af dem, der altid findes, og af dem, der
særlig findes i saa urolige Tider som vore.

Til at lære at se fordres god Villie og et vedholdende Arbeide. Et
sundt, vel konstrueret Oie ser naturligvis; men det ser ikke al den
Skjønhed, som aabenbarer sig. Opdragelsen og Kundskaber, som vi
modtage, lægger en Mængde Forestillinger i Sjælen, og den umaadelige
Masse af Billeder, som Nutiden frembringer, opdrager øiet til, næsten
ubevidst, at opfatte paa en vis Maade, og da mange af Billederne, som
illustrere Blade og Bøger, ikke ere af det reneste Vand, men ofte give
en falsk og vrænget Forestilling om Virkeligheden, saa er Opdragelsen
ikke altid sund. Man ved jo ogsaa, hvorledes Børn, som i Almindelighed
ere lystne efter Billeder, bede deres Omgivelser om at tegne for dem,
og der tegnes Dyr og Mennesker, Huse o. s. v. I Almindelighed er det
Profiler og meget ufuldkomne Fremstillinger; men Børnene ere glade, og
deres Fantasi lader dem se det, som det fortælles dem, som Mennesker,
Dyr o. s. v. Disse Fortegnere tegne atter og atter det samme og paa
samme Maade, og efterhaanden bide disse Fremstillinger sig saaledes
fast,' at det senere er vanskeligt at blive af med dem, og
Tegneundervisningen har ofte Besvær med lidt efter lidt at afvikle al
Fordom om, hvorledes det sete maa se ud.Komme vi høiere op, til
Kunstens Indflydelse paa de almindelige Forestillinger, da se vi,
hvorledes det ofte er Lune, Mode og andre Tilfældigheder, der bestemme
Form og Udtryk for Svingningerne i det aandelige Liv. Digtere og
Kunstnere, igjennem hvilke Tidsaanden væsenlig udtaler sig, ligge ofte
under for disse Tilfældigheder, og jo mindre de ere udviklede
Personligheder, jo mindre sunde, ædle og kraftige de ere, desto mere
ville disse Tilfældigheder beherske dem. Ere disse Digtere og Kunstnere
Talenter, og er deres Fremstillingsmaade «pikant», er det indsmigrende,
det fikse, de manuelle Evner deres væsenligste Fortrin, da blive de saa
meget farligere: det pikante lokker let det usande, usunde, ofte det
onde og fordærvelige ind i Bevidstheden. Og den store Mængde fanges
lettere af det kunstfærdige end af virkelig Kunst; den er ødsel med sit
Bifald, og Karakteren «fiks, flot» gives med rund Haand: «det er fiks
skrevet, flot malet», siger man, og lidt efter lidt kommer man til at
opfatte paa samme Maade, Diet sløves, og Opfattelsen bliver ikke
umiddelbar, men paa anden Haand.

Vende vi os endelig særlig til vor egen Tid, da mærke vi alle den Uro,
der er i Tiden — desværre er det mest Pindehuggeri, som fremkalder den,
det smaa pustes op for at lade stort, Egoismen er væsenlig Drivkraft,
og deraf avles den megen Utilfredshed, Uenighed, Had — og naturligvis
er der ogsaa megen Uro i Kunstvirksomheden. Man taler bestandig
omFremskridt, og der skal frembringes noget Nyt, ligemeget om dette Ny
har et livsfyldigt Indhold eller kun er en ny Mode. Man vil vække nye
Synsmaader, som vi for ikke kjendte eller agtede paa, og om den
forudgaaende Tids Malerkunst siger man, at den smagte saa meget af
Atelierluft, at den savnede Farve, Naivitet, Friskhed. Nu sparer man
ganske vist ofte ikke paa Farven; men man glemmer undertiden, at Farven
maa bæres af Form, og den fejes mange Gange af løst, letfærdigt eller
brutalt. Naiviteten bliver undertiden fjollet, og Friskheden fræk; og
man kommer ikke Virkeligheden nærmere, men driver, kun paa en anden
Maade, det, man vil tillivs, Phantasteri. — Man bebreider nemlig ogsaa
den forudgaaende Slægt Uvirkelighed: der raabes paa Sandhed,
Virkelighed, Naturlighed, og der er virkelig hos mange Kunstnere
alvorlig Villie til at finde Sandheden og se Virkeligheden, som den er;
men ofte, af Frygt for at være overspændt, sødlig, sentimental, synkes
der ned i det Materielle og Prosaiske, og det ser ofte ud, sOm mente
man, at kun det Raa, Skidne og Modbydelige er naturligt og sandt. Der
er dog heldigvis endnu noget Godt, Sundt, Ædelt og Skjønt i Verden, og
naar det ikke ses, da er det ikke Virkeligheden, som bærer Skylden, men
Uinene, som se den, som mangle Evne til at se det, eller Øjnenes Ejere,
som have Tilbøjelighed til at se det Skidne og Raa. Det Raa og
Modbydelige ligger ikke udenfor Kunstens Behandling, men det kommer an
paa,hvorledes det behandles, om Kunstneren har Overlegenhed, saa han
kan beherske Emnet. Det Hæslige maa ikke være det Raadende i Billedet,
endnu mindre det Eneste; det er det jo dog ikke i det virkelige Liv;
man skal ikke nødes til at blive staaende ved det Modbydelige, ikke
ækles og frastødes, men man maa kunne finde Hvile i Billedet, og
Helhedsindtrykket skal være et Skjønhedsindtryk; ellers staar man ikke
overfor et Kunstværk. Vi kalde dem dog vel «de skjønne Kunster», fordi
de skulle mætte vor Skjønhedssands, opdrage og udvikle den, og fordi
Kunsten skal hjælpe til at forædle vort Liv og lære os at finde
Skjønheden i Livet, hvor den findes overalt, naar vi blot kunne se den.

Det er til det samme, Tegneundervisningen skal bidrage sit. Og naar jeg
her saa vidtløftig har omtalt Kunstnervirksomheden, saa er det ikke for
at ride min Kjæphest, men for at gjøre opmærksom paa, hvor vigtigt det
er, at Diet aabnes i Tide, inden Synet bliver forkludret, og dertil
tror jeg, at Tegneundervisningen er et godt og virksomt Middel. 1 en
saa travl Tid som vor, hvor der i alle Retninger er saa mange om Budet,
der er Fristelsen til at trænge sig frem, at gjøre sig bemærket saa
stor, at man mange Gange ikke tager det saa nøie med Midlerne og bruger
utilladelige Midler, tidt i god Tro til deres Forsvarlighed. Men har
man i Tide faaet sit Die, sin Skjønhedssands udviklet — og der kan i
den Retning gjøres meget mere, end de fleste tro, allerede1 Skolen — da
tager man sig bedre i Vare, og mange af de unge Kunstnere vilde maaske,
naar de i deres Skoletid havde faaet en sund Undervisning i Tegning,
lettere undgaa de mange Fristelser og den megen Fanden, og havde flere
Lægfolk allerede i deres Ungdom lært at se med egne -Orne, da vilde det
store Publikum sandsynligvis være mere enigt om at betakke sig for
denne hæslige Kunst og maaske ogsaa hurtigere forstaa, at den bedste
Kunst giver man ikke Karakteren fiks eller flot: for den bojer man sig
i taus Nydelse og Ærbødighed.

Skal Tegneundervisningen i Skolen faa mere Indflydelse end hidtil, da
maa der for det første gives den mere Tid; men lidt kunde der dog
vindes ved, hvor man, som i Almindelighed, kun giver den 2 Timer om
Ugen, at lægge Timerne sammen, saa at der ikke gik saa megen Tid til
Spilde med Forberedelserne. Og faar man først Gie for Undervisningens
Betydning, finder man vel ogsaa Tiden. En anden stor Vanskelighed ved
at faa en frugtbringende og fornøielig Undervisning i Skolen kommer fra
Mangelen af et Apparat. Dette maa søges møisommeligt flere Steder og er
endda vanskeligt at skaffe tilveje. Til den første Undervisning, hvor
Eleven skal lære at bruge Materialet, ved jeg ikke andet end at
efterligne Forbilleder, og det har vist ikke megen Betydning, hvilke
man vælger af de tilstedeværende. Bedst, tror jeg, er Fremstillinger af
Gjenstaude, som Eleven kjender, fremstillede saaledes, som de fra et
givetStandpunkt vise sig for Diet. Herom kan der være forskjellige
Meninger, men jeg tror, som sagt, ikke, det har megen Betydning, da jeg
mener, at Eleven, saa snart han har faaet noget Herredomme over
Materialet, skal begynde at tegne efter virkelige Gjenstande. Men her
mangler Apparatet. Et saadant burde, efter min Mening, bestaa af et Sæt
saakaldte Klodser til at stille sammen. De kunne støbes i Gips og
oliemales for at styrkes, og de maa ikke være for smaa, da det er
altfor vanskeligt for Begynderen at se Liniernes Retninger i de smaa,
som almindelig bruges. Dernæst en lille Samling antique Kar, ogsaa
støbte i Gips. Vel har man Efterligninger i terra cotta; men Eleven har
ikke tegnet længe, før han foler, hvor ulige fornøieligere de antique
ere. Endelig nogle gode originale Ornamenter og nogle Afstøbninger af
Hænder og Fødder o. 1. Hvad jeg dernæst maa anse for meget nødvendigt,
er Tegninger af vore bedste Tegnere af disse forskjellige Gjenstande,
ikke til Fortegninger, men til Ophængning, for at Eleven ved Beskuelse
af dem kan se, hvor færdig og fuldendt en Fremstilling kan være. En
begyndende Tegner tilfredsstiller sig selv ofte altfor let, men har han
Leilighed til at se fuldendte Fremstillinger af lignende Gjenstande som
dem, han selv har under Arbejde, vil han komme til at sammenligne, hans
Selvkritik vil vækkes, og han vil anspores til at bruge al sin Kraft
for at naa henimod det, som han seer, kan naaes. Det vil ogsaa skaffe
hamFornøielse at se disse Fremstillinger, som vise Gjenstandene saa
fritstaaende og levende, og lian vil undre sig over, at der kan være
saa megen Fornøielse ved saa simple Ting. Det vil være vanskeligt nok
at finde en Forlægger, som for egen Regning vil sætte et saadant
Apparat i Gang; men har man fundet det tjenligt og mener, at det kan
have en frugtbringende Indflydelse paa Undervisningen, er det vel ikke
utænkeligt, at Ministeriet for Kirke- og [Jndervisningsvæsenet, som saa
velvilligt støtter, hvad der kan fremme god Undervisning, vil finde
Opfordring til at støtte et saadant Foretagende, som kun vil fordre en
lille Sum.

Med det gode Apparat er jo endnu ikke alt gjort, og det er jo en
Selvfølge, at man ikke faar den rette Gavn af Apparatet, naar ikke
Skolelokalerne, som det saa mange Steder er Tilfældet, afgive bedre Lys
for de Gjenstande, hvorefter der skal arbeides; men dette bliver vist
bedre og bedre, idet man nu i de nye Skoler indretter Lokaler til dette
Brug. I de forenede Kirkeskoler, som vel i mange Henseender ere
Mønsterskoler, har man særlige Tegnelokaler; men der drives
Tegneundervisningen ogsaa mere end i de fleste Skoler.Jeg vil benytte
Lejligheden til at udtale mili Anerkjendelse overfor Læreren, Hr. Just
Holm, af den Omhu og Dygtighed, hvormed han leder Undervisningen.
Skjønt jeg vistnok er uenig med ham i meget, ogsaa hvad
Tegneundervisningen angaar, maa jeg udtale, at det har været enMen vel
saa vigtigt som Apparatet er naturligvis Lærerne. Der er ikke saa mange
Kunstnere, som føle Lyst og Opfordring til denne ikke meget
paaskjønnede Gjerning, og jeg mener heller ikke, at enhver Kunstner
egner sig til den. Men om det ikke altid er muligt at faa en Kunstner
til Lærer, saa maa det i al Fald være et Menneske med Kunstnerevner, og
han maa være klar over Gjerningens Alvor og Betydning og have
Kjærlighed til den. Et er at se den Skjønhed og Herlighed, som er om os
og overalt, et andet er at kunne gjengive den. Læreren maa naturligvis
have Synet, og jo bedre han kan gjengive, hvad han ser, desto bedre;
men kan han det kun tilnærmelsesvis, vil han dog være brugbar, naar han
har de andre fuldt saa nødvendige Egenskaber, ydmyg Ærbødighed for det
sete og tillige Evne til at se det Ejendommelige hos Eleven og bringe
det frem og i Vækst. Umulig og farlig er han, naar han kun er en
Tegnemaskine. Det vil vistnok blive vanskeligt at finde saa mange
Lærere, som der kan blive Brug for, naar Tegneundervisningen kommer til
at indtage den Plads, som den bør

Fornøielse at se Resultaterne af hans mangeaarige Arbeide, idet
Elevernes Tegninger ikke alene vidne om en ualmindelig
Ordensoverholdelse, men ogsaa om, at Hr. Holm forstaar at vække Elevens
Lyst og Iver, og jeg tror, at enhver, som har Interesse for
Tegneundervisning og vil gjøre sig bekjendt med Skolens Arbeide i den
Retning, vil, ligesom jeg, blive glædelig overrasket.indtage; men jeg
tror, at man hos Kvinderne kan faa en god Hjælp. Det er jo blevet meget
almindeligt, at de unge Kvinder søge Uddannelse i Tegning og Malen,
langt mere end forhen, og skjont jeg, som ovenfor antydet, mener, at
der drives meget Pjankeri i den Henseende, meget ofte netop kun af
Mangel paa Udvikling, saa er der dog mange, som omfatte denne Gjerning
med Alvor og Kjærlighed, og jo sundere og alvorligere Undervisningen
drives i Skolen, desto færre vil der blive, som efter Skoletiden
tilfredsstilles ved Pjankeriet. Jeg berørte ovenfor, at jeg tror, at
der hos mange Kvinder findes Kunstnerevner, og det er vel derfor, at
saa mange søge Undervisning i Tegning, men jeg yttrede tillige, at jeg
tro r, at det ikke er mange, der blive udøvende Kunstnere. Mange
begynde rimeligvis Arbejdet med Kunstnerdrømme; men disse blive oftest
efterhaanden mindre lyse, indtil Virkeligheden endelig siger, at det
var kun Drømme. Har Arbejdet været gjort i Alvor, da har det alligevel
ikke været spildt; thi for det første er det ikke lidet at komme ud af
Drømmen, og dernæst er Personligheden bleven udviklet under Arbeidet,
og er der nogen Evne, vil Kesultatet kunne være, at der ligger en smuk
Virksomhed for som Lærer. — Men hvad enten Læreren er Mand eller
Kvinde, Kunstner eller Ikke-Kunstner, da maa han have Ærbødighed for
Kunsten og være gjennemtrængt af Kjærlighed til Livet og Naturen; han
maa have Gjne til at se med, og han maa have Glædeved det sete, thi
uden dette kan han aldrig- aabne Elevens Øje og vække Glæde hos Eleven,
den Glæde, der for de Uindviede er over al Forstand — ja, ogsaa for de
Indviede. Mulig vil man synes, at det er noget højtravende at tale om
Glæden ved det sete, naar der tales om Tegneundervisningen i Skolen,
hvor Gjenstandene, som ere Modeller, ere saa simple; men det er netop
det, Tegneundervisningen skal udrette, at man faar ø jet opladt til at
se og derved glædes over den Skjenhed, som viser sig overalt, ogsaa i
det allersimpleste, og derved er det, at den bliver udviklende og
forædlende. Indser man først det, saa indser man ogsaa, hvilken
Betydning Tegneundervisningen kan have for den sunde Udvikling, og saa
giver man den ogsaa nok den Plads, som tilkommer den, og sørger for, at
den drives paa bedste Maade.

